**CVČ Slniečko vo Veľkom Záluží ponúka záujmové krúžky pre deti v školskom roku 2015/16**

* **Animátor:** krúžok pre mladšie deti, skladanie  LEGA, modelovanie a iné aktivity, rozvoj jemnej motoriky prstov, fantázie a predstavivosti . *Mgr. Eva Prekopová*
* **Mladý zdravotník:** krúžok pre mladšie deti, ktoré sa naučia ošetriť poranenia, prevencie pred uštipnutím a úrazom, a pod. Pridaj sa k nám, možno v sebe objavíš budúceho záchranára. *Mgr. Eva Prekopová*
* **Svetobežník:** každý mesiac v inej krajine, spoznávanie histórie, kultúry, krajiny ,pamiatok. *Mgr. Eva Prekopová*

**Vo svete dreva:** výroba srdiečok, tabuliek, dekoratívnych predmetov, menoviek, gravírovanie, decoupage, práca s netradičným materiálom, maľovanie, dekorovanie. *Bc. Silvia Cocherová*

**Poznaj svet zvierat:** nevšedný prieskum svetom zvierat, eko-filmy, encyklopédie, makety a maľovanie zvierat, podmorského sveta, mapy, plagáty, návšteva farmy, starostlivosť o zvieratko. *Bc. Silvia Cocherová*

**Grázlik zasahuje:** pátranie po záhadných zmiznutiach a poprehadzovaných knihách v knižnici, starostlivosť o knižnú búdku a všetkých knihomoľov. Krúžok pre milovníkov kníh, fantázie, vytváranie leporiel, komixov, návšteva divadla, Noc s Andersenom. *Bc. Silvia Cocherová*

**Mladý projektant:** krúžok, ktorý v sebe ukrýva zaujímavé témy a zaujímavé spôsoby ich spracovania. Práca s programom PowePoint, Word, Excel, tvorba plagátov, letákov, veľa materiálu a pomôcok. Projektovanie, príprava a organizácia podujatí. *Bc. Silvia Cocherová*

**Mladý reportér:** práca s kamerou, výroba videa, sledovanie udalostí na verejnosti, zapájanie sa do života verejnosti, uverejňovanie videí na regionálnej TV. *Bc. Silvia Cocherová*

**Spoznaj sám seba:** prevencia sociálno-patologických javov, počúvanie svojho vnútra, spolupráca s rodičmi. Mgr. Andrea Árendášová

**Svet a príroda:** sprievodca svetom, ľuďmi, národmi a prírodou našej planéty. Poznávací a tvorivý krúžok pre tých, ktorí chcú veľa spoznať, naučiť sa, ale aj maľovať, tvoriť a pracovať na projektoch. *Mgr. Emília Lahučká*

**Tanečný krúžok**: rozvoj pohybových aktivít, zmyslu pre rytmus Mgr. Magda Jakubíková

**Tvorivé dielne:** práca s rôznym materiálom, modelovanie, strihanie, lepenie, maľovanie, rôzne techniky kreatívnej tvorby. *Mgr. Eva Hujerová*

**Španielčina:** základy jazyka hravou formou Mgr. Miroslava Rakúsová

**Zumba:** tanečná fitnes hodina plná energie, skvelej hudby a dobrej nálady, obľúbená pohybová aktivita. *Mgr. Kristína Olejárová*

**Spevácky krúžok:** uchováva tradície našej obce a regiónu, vystúpenia detí na podujatiach obce aj mimo nej, prezentovanie hudby,  piesne. Anna Očadlíková

* **Malý športovec:** krúžok pre deti, ktoré radi plávajú, korčuľujú sa, bicyklujú a majú radi pohyb v prírode. *Mgr. Bírová, Mgr. Prepelicová, Mgr. Prekopová*
* **Futbal prípravka:** práca s loptou, pohybové aktivity, účasť na súťažiach -*Bíro Pavel, Bako Marián*

**Futbal žiaci, Futbal dorast –** *Bédi Lukáš, Cocher Pavol*

**Športová lukostreľba:** práca s lukom, rozvoj koordinačných schopností, rozvoj koncentrácie. *Velčic František*

**Karate:** dynamická športová disciplína, praktický prostriedok sebaobrany, populárne aj ako súťažný šport. *Vlček Juraj*

**Nohejbal:** rozvoj koordinácie, kondície a techniky práce s loptou, rôzne turnaje a súťaže. *Raus František*

**Disco a HIP-HOP**: tanečné krúžky zamerané na súťažné choreografie, rozvoj pohybovej a kondičnej techniky. Bc. *Lendelová Klaudia*

* Krúžky označené symbolom sú vhodné pre mladšie deti z ročníkov 1.-4.

**Pripravujeme: Modelársky krúžok**  Martin Bojnanský

**Gajdy** Michaela Pavelová

Zápis detí bude prebiehať v ČVČ Slniečko v dňoch 7. – 11.9.2015 v čase od 10,00 – 16,00 hod. Prihlášky je možné nájsť na našej internetovej stránke: [www.cvc-slniecko.edupage.org](http://www.cvc-slniecko.edupage.org) , v kancelárii CVČ Slniečko a u triednych učiteľov.

Je veľmi dôležité spolu s dieťaťom prebrať, na aký krúžok by chcelo chodiť, aby počas školského roka nedochádzalo k zmenám a odhlasovaniu z krúžkov. Na krúžkovú činnosť je možné uplatniť vzdelávacie poukazy, ktoré sú viazané na celý školský rok. Z tohto dôvodu je potrebné, aby dieťa chodilo na krúžok celý školský rok. V prípade akýchkoľvek otázok vám radi odpovieme a poradíme priamo v kancelárii Centra voľného času Slniečko.

Príspevok člena navštevujúceho záujmové útvary v šk. roku 2015/2016 je podľa platného VZN č. 6/2011: **2,00€/rok** – a to v prípade, že odovzdá do CVČ Slniečko vzdelávací poukaz alebo **7,50€/polrok** v prípade, že nevyužije vzdelávací poukaz.